Diari Oficial de la Generalitat Valenciana


Sumari del DOGV 6339, del 24-08-2010 (2010/9081)

RESOLUCIÓ de 29 de juliol de 2010, del director general d'Universitat i Estudis Superiors, de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció en les universitats Públiques del Sistema Universitari Valencià, per a l'establiment dels terminis corresponents a la convocatòria extraordinària de preinscripció, per al curs 2010-2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6339

Data del DOGV
:   24-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9081


Data del document
:   29-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * alumnat
    * universitat
    * alumne
    * examen
    * legislació
    * ensenyament superior
    * selecció d'alumnes
    * accés a l'educació

RESOLUCIÓ de 29 de juliol de 2010, del director general d'Universitat i Estudis Superiors, de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció en les universitats Públiques del Sistema Universitari Valencià, per a l'establiment dels terminis corresponents a la convocatòria extraordinària de preinscripció, per al curs 2010-2011. [2010/9081]  
Per l'Orde 51/2010, de 2 de juny, de la Conselleria d'Educació, es regulen els procediments d'admissió a ensenyaments universitaris en la Comunitat Valenciana per al curs 2010/2011.  
El paràgraf tercer de l'article sext de l'esmentada disposició assenyala que «Mitjançant una resolució del director general competent en matèria d'universitats, publicada en el Diari Oficial de la Comunitat Valenciana, es farà públic l'acord de la Comissió Gestora pel qual s'establisquen els terminis corresponents a la convocatòria extraordinària de setembre».  
En virtut d'això, fent ús de les competències que em conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Fer públic l'acord de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, pel qual es determina com a termini de presentació de sol·licituds de preinscripció en les universitats públiques de la Comunitat Valenciana i els seus centres adscrits (convocatòria extraordinària) del dia 15 al dia 22 de setembre de 2010, ambdós inclusivament.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) Recurs de reposició davant de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, en el termini d'un mes a comptar des de l'endemà de la seua publicació.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 29 de juliol de 2010.- El director general d'Universitat i Estudis Superiors: Jesús Marí Farinós.